**ROMĂNIA**

**JUDEȚUL CONSTANȚA**

**CONSILIUL LOCAL CERCHEZU**

#####  **H O T Ă R Â R E**

**privind stabilirea salariilor de bază pentru funcţionarii publici şi personalul contractual din cadrul Primăriei comunei Cerchezu , județul Constanţa**

Consiliul local al comunei Cerchezu, întrunit în şedinta ordinară din data de 30.01.2018;

Luând act de:

* Expunerea de motive a inițiatorului, înregistrata la nr.24/04.01.2018;
* Referatul întocmit de compartimentul de specialitate din cadrul Primăriei comunei Cerchezu, înregistrat sub nr. 71/12.01.2018 ;
* Avizul Comisiei de specialitate a Consiliului Local Cerchezu ;

Şi având în vedere prevederile:

* art. 11 şi 38 din Legea cadru nr. 153/2017 privind salarizarea personalului plătit din fonduri publice;
* art. 36, alin. (2), lit. b) coroborat cu alin. (4), lit. a) din Legea nr. 215/2001 a administraţiei publice locale (r1), cu modificările şi completările ulterioare.
* art.1 din H.G. 846/2017 privind stabilirea salariului de baza minim brut pe tara garantat in plata,

*În temeiul prevederile art. 45, alin. (2), lit. a) şi art. 115, alin. (1), lit. b) din Legea nr. 215/2001 a administraţiei publice locale (r1), cu modificările şi completările ulterioare:*

**H O T Ă R Ă Ş T E:**

**Art. 1** – Se aprobă coeficienţii care stau la baza determinării salariilor de bază pentru funcţiile publice din cadrul Primăriei comunei Cerchezu, jud. Constanţa, prevăzuţi ȋn Anexa nr. 1 care face parte integrantă din prezenta hotărâre.

**Art. 2 –** Se aprobă coeficienţii care stau la baza determinării salariilor de bază pentru funcţiile contractuale din cadrul Primăriei comunei Cerchez, jud. Constanţa, prevăzuţi ȋn Anexa nr. 2 care face parte integrantă din prezenta hotărâre.

**Art. 3** - Salariile de bază pentru funcţiile prevăzute ȋn Anexele nr. 1 şi 2 la prezenta hotărâre, se determină prin ȋnmulţirea coeficientului corespunzător fiecărei funcţii cu salariul de bază minim brut pe țară garantat în plată, ȋn vigoare.

**Art. 4** - **(1)** - Indemnizaţia lunară de care beneficiază consilierii locali ai comunei Cerchezu pentru participarea la numărul maxim de şedinţe este de 10% din indemnizaţia lunară a primarului, prin derogare de la prevederile art. 34 alin. (2) din Legea nr. 393/2004 privind Statutul aleşilor locali, cu modificările şi completările ulterioare.

 **(2)** – Odata cu intrarea in vigoare a prezentei hotarari se modifica articolul 58 alin (1) din Regulamentului de organizare şi funcţionare a Consiliului local al comunei Cerchezu, dupa cum urmeaza: “*Pentru participarea la sedintele consiliului local si ale comisiilor de specialitate,consilierul primeste o indemnizatie de sedinta in cuantum 10% din indemnizatia lunara a primarului* .

**Art. 5**– Salariile de bază pentru funcţiile specifice altor domenii de activitate bugetară, prevăzute ȋn statul de funcţii şi care sunt necesare desfăşurării activităţii ȋn cadrul Primăriei comunei Cerchezu, sunt cele prevăzute ȋn anexele la Legea cadru nr. 153/2017 privind salarizarea personalului plătit din fonduri publice şi se acordă potrivit art. 38 din legea menţionată.

**Art. 6** – (1) Gestionarea sistemului de salarizare a personalului din cadrul Primăriei comunei Cerchezu, se asigură de către ordonatorul de credite, ȋn condiţiile legii.

(2) Salariile de bază se stabilesc potrivit prevederilor prezentei hotărâri, astfel ȋncât, ȋmpreună cu indemnizaţiile lunare şi celelalte elemente ale sistemului de salarizare, să se ȋncadreze ȋn fondurile bugetare aprobate anual pentru cheltuieli de personal, ȋn vederea realizării obiectivelor, programelor şi proiectelor ce revin instituţiei, potrivit legii.

**Art. 7** – Salariile lunare ale personalului din cadrul Primăriei comunei Cerchezu, se stabilesc de către ordonatorul de credite, cu respectarea prevederilor prezentei hotărâri, ȋn condiţiile legii.

**Art. 9 –** Cu data de 01.01.2018 îsi încetează aplicabilitatea HCL nr.29 /31.07.2017 privind stabilirea salariilor de bază pentru funcţionarii publici şi personalul contractual din cadrul Primăriei comunei Cerchezu , jud. Constanţa

**Art. 10** – Primarul comunei Cerchezu va asigura, cu sprijinul aparatului de specialitate şi respectarea actelor normative în materie, aducerea la îndeplinire a prevederilor prezentei hotărâri.

**Art. 11** - Prezenta hotărâre se comunică, prin intermediul secretarului: Instituţiei Prefectului - Judeţul Constanţa, împreună cu toate documentele care au stat la baza adoptării, în vederea exercitării controlului de legalitate, Primarului comunei Cerchezu, Resurse Umane si Salarizare.

Prezenta hotărâre a fost aprobată cu un numar de 7 voturi pentru, 0 împotrivă şi 0 abţineri dintr-un numar de 7 consilieri prezenţi la şedinţă, din totalul de 9 consilieri în funcţie.

Nr.3

Data : 30.01.2018

PREȘEDINTE DE ȘEDINȚĂ SECRETAR